НАРЕДБА


ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ
НА ТЕРИТОРИЯТА НА ОБЩИНА ГУЛЯНЦИ


РАЗДЕЛ І

ОБЩИ ПОЛОЖЕНИЯ

Чл.1.(1). Наредбата регламентира местните изисквания относно реда, начина и условията за отглеждане, както и ограниченията и забраните за отглеждане на селскостопански животни и птици, в регулационните граници на гр. Гулянци и кметствата на общината от собственици и наематели на недвижими имоти.
 (2). Разпоредбите на тази наредба са задължителни за всички лица на територията на общината, свързани с дейностите по ал. 1. 
	Чл.2. По смисъла на тази наредба „отглеждане за лични нужди” е отглеждането на селскостопански животни в обем съгласно чл. 1, ал. 2, т. 1 от  Наредба № 44 от 20.04.2006 г. за ветеринарно медицинските изисквания към животновъдните обекти, както следва:
 	а) до три едри преживни животни и приплодите им до едногодишна възраст;
 	б) до десет овце майки или кози майки с приплодите до 6-месечна възраст;
 	в) до два броя свине  майки с приплодите до 3-месечна възраст.
 	г) до пет прасета за угояване;
 	д) до три броя еднокопитни и приплодите им до едногодишна възраст;
 	е) до десет зайкини с приплодите;
 	ж) до 100 възрастни птици;
 	з) до 150 бройлера;
Чл.3. По смисъла на тази наредба „промишлено отглеждане” е отглеждането на селскостопански животни в обем, надвишаващ обема по чл. 1, ал. 2, т. 1 от Наредба № 44 от 20.04.2006г. за ветеринарномедицинските изисквания към животновъдните обекти.
Чл.4. (1) Отглеждането на пчелни семейства се извършва в съответствие с разпоредбите на Закона за пчеларството, като в населените места могат да се настаняват пчелини с до 150 бр. пчелни семейства.
(2) Заварени пчелини настанени в населените места, изградени по европейски програми, може да надвишават броя по ал. (1) за срока на програмата. 

РАЗДЕЛ ІІ

ОТГЛЕЖДАНЕ НА СЕЛСКОСТОПАНСКИ ЖИВОТНИ ЗА ЛИЧНИ НУЖДИ

Чл.5. (1) Отглеждането на селскостопански животни за лични нужди в поземлени имоти с жилищно предназначение, намиращи се в строителните граници на населените места на територията на община Гулянци, е допустимо:
1.   в кварталите от централната градска част на гр. Гулянци /приложение 1/;
2. в кварталите извън централната градска част на гр. Гулянци;
3. в селата на територията на община Гулянци.
(2) Допустимият обем на отглежданите селскостопански животни за лични нужди в кварталите от централната градска част на гр. Гулянци е:
1. едър рогат добитък - до 1 бр. и приплода до едногодишна възраст;
2. коне или магарета  - до 1 бр. и приплода до едногодишна възраст;
3. дребен рогат добитък - до 5 бр. и приплодите до 6-месечна възраст;                            
4. свине майки - до 1 бр. и приплодите до 3-месечна възраст;
5. свине за  угояване - до 2 бр; 
          6. до десет зайкини с приплодите;
   	7. до 50 възрастни птици;
 	8. до 100 бройлера;
(3) Допустимият обем на отглежданите селскостопански животни за лични нужди в кварталите извън централната градска част на гр. Гулянци и селата на територията на община Гулянци е съгласно чл. 2 от настоящата наредба.
Чл.6. Лицата , които отглеждат селскостапански животни за лични нужди, са длъжни:
  1. Да осигуряват условията, грижите и вниманието, съобразени с естествените им нужди,   според вида и породата им , а именно:
а/ пространство за настаняване и оборудване, отговарящи на физиологичните и поведенческите особености на животните; 
б/подходящ микроклимат;
в/ необходимите количества подходяща храна, вода, които да ги поддържат в добро    здравословно състояние; свободен достъп до местата за хранене и поене;
г/ необходимото пространство и свобода на движение;
д/ подходящи съдове за хранене и поене, поставени по начин, който не позволява замърсяването им и намалява до минимум агресивната конкуренция между животните;
2. Да ги обезпаразитяват, ваксинират и да им осигуряват редовно профилактично и ветеринарномедицинско обслужване и незабавно лечение при заболяване или нараняване;
3. Да се грижат за здравето на животните, да ги предпазват от болка и страдание; 
4. Да осигуряват наблюдение върху здравословното им състояние;
5. Да предприемат всички мерки за предотвратяване неконтролирано напускане на границите на имота от животните.
Чл.7 (1). Собственици на селскостопански животни е необходимо да ги отглеждат, съгласно изискванията на глава седма „Защита и хуманно отношение към животните” от Закона за ветеринарномедицинската дейност. 
(2) Собствениците на селскостопански животни са длъжни да предоставят животните си за идентификация пред официалния ветеринарен лекар по реда на ЗВМД. 
Чл.8. (1) Собственици, които отглеждат селскостопански животни и птици в личните си дворове, са длъжни да се съобразяват с инфраструктурата на района и със зоохигиенните, ветеринарно-медицинските и санитарно-хигиенните изисквания. 
(2) В населените места на Община Гулянци и в земите за земеделско ползване се разрешава отглеждането на селскостопански животни в: 
1. Заварени законни или търпими по смисъла на ЗУТ стопански постройки, които отговарят на санитарно-хигиенните, ветеринарномедицинските изисквания и на нормативните изисквания за опазване на околната среда; 
2. Новоизградени стопански постройки по реда на Закона за устройство на територията /ЗУТ/ и съответните подзаконови нормативни актове при спазване на санитарно- хигиенните, ветеринарномедицинските и изискванията за опазване на околната среда. 
3. Постройките за отглеждане на животни се изграждат след издадено разрешение за строеж. 
4. Стопанските сгради трябва да се изграждат, разполагат и оборудват така, че да отговарят на условията съгласно чл.44 и чл.45 от ЗУТ.
(3) Стопанските постройки в които се отглеждат селскостопански животни не могат да бъдат разположени на разстояние по-малко от 6 метра от жилищни сгради. При невъзможност за спазване на разстоянието по ал.4 е необходима нотариално заверена декларация за съгласие от съседите; 
(4) Отглеждането на животни се извършва в ограден двор, сгради или постройки отговарящи на следните ветеринарно-санитарни и хигиенни норми: 
1. Водонепропускливи подове, позволяващи почистване, измиване и дезинфекция; 
2. Дворове, позволяващи механично почистване и измиване; 
3. Отделно помещение за фуражите; 
4. Заустване на отпадните води в изгребна яма с циментирана основа и стени.
(5) Собствениците на животни се задължават ежемесечно да дезинфекцират помещенията и дворовете, периодично да извършват борба с гризачите, а в летния сезон ежеседмично да провеждат дезинсекция и дератизация с препарати, разрешени от Министерството на здравеопазването и МОСВ; 
 (6) Собствениците на животни и птици трябва да изградят и поддържат изгребни ями и торища съобразно техническите и санитарно-хигиенните изисквания на разстояние не по-малко от 3 м от границите на имота, като са длъжни: 
1. Да изнасят ежедневно торовата маса от помещението на определено за целта място в рамките на парцела. 
2. Да съхраняват торовата маса в торища с циментирана основа и стени в рамките на парцела, и след превишаване на 2 куб.м. да я извозват извън границите на парцела на определени от общината за целта торища, съгласувани с РИОСВ, или в собствен имот, отстоящ на повече от 300 метра извън населеното място, по начин, непозволяващ замърсяване на почвата и околната среда.
(7) Задължението за изграждане и поддържане на изгребни ями и торища в собствените имоти се отнася и за лицата, които отглеждат животни и птици извън регулацията на населените места в общината.
      
РАЗДЕЛ ІІІ

ПРОМИШЛЕНО ОТГЛЕЖДАНЕ НА СЕЛСКОСТОПАНСКИ ЖИВОТНИ

     Чл.9. В строителните граници на гр. Гулянци  и селата на територията на общината се допуска промишлено отглеждане на селскостопански животни само в заварени регистрирани животновъдни обекти, в законни или търпими по смисъла на ЗУТ стопански постройки, които отговарят на санитарно-хигиенните, ветеринарномедицинските изисквания на Наредба № 44 и на нормативните изисквания за опазване на околната среда, за срок до три години от влизане в сила на настоящата наредба. 
Чл.10. Промишлено отглеждане на селскостопански животни в строителните граници на населените места на територията на община Гулянци е допустимо за новосъздавани животновъдни обекти, само в поземлени имоти, за които с подробен устройствен план е установена предимно производствена устройствена зона и които са отредени за животновъдни дейности, и които отговарят на санитарно-хигиенните, ветеринарномедицинските изисквания на Наредба № 44 и на нормативните изисквания за опазване на околната среда. 
     Чл.11. В производството по одобряване на подробните устройствени планове по чл. 10 заинтересувани лица са собствениците и/или носителите на ограничени вещни права в поземлените имоти, попадащи в хигиенно-защитната зона, определена спрямо границите на имота, предмет на подробния устройствен план, съобразно приложение № 2 на настоящата наредба.  
     Чл.12. (1) Промишлено отглеждане на селскостопански животни е допустимо само в сгради, въведени в експлоатация със съответното предназначение по реда на Закона за устройство на територията.
      (2) Промишлено отглеждане на селскостопански животни е допустимо и в сгради, представляващи търпими строежи по смисъла на Закона за устройство на територията. За установяването на режим на търпимост следва да се докаже по предвидения в Закона за устройство на територията ред, че сградата се е ползвала със съответното конкретно предназначение преди 31.03.2001г.
     (3) Извършването на строителни работи във връзка с привеждане на животновъдните обекти в съответствие с нормативните изисквания за извършване на конкретната животновъдна дейност се разрешава по реда на Закона за устройство на територията.
    Чл.13. При промишлено отглеждане на селскостопански животни собствениците на животновъдни обекти упражняват дейността си съобразно разпоредбите на Закона за ветеринарномедицинската дейност/ЗВМД/ и подзаконовите нормативни актове към него.
     Чл.14. При промишлено отглеждане на селскостопански животни собствениците на животновъдни обекти са длъжни да организират и извършват депонирането на животинските отпадъци в съответствие с разпоредбите на Наредба № 44 от 20.04.2006 г. за ветеринарномедицинските изисквания към животновъдните обекти , както и съобразно останалите действащи нормативни актове.
Чл.15. Собствениците на животновъдни обекти за промишлено отглеждане на селскостопански животни са длъжни да спазват разпоредбите на Наредба № 44 от 20.04.2006 г. за ветеринарномедицинските изисквания към животновъдните обекти
Чл.16. (1)Допустимият обем на промишлено отглежданите селскостопански животни в строителните граници на гр. Гулянци  и селата на територията на общината, без централната градска част на гр. Гулянци, за  случаите по чл. 11, е както следва:
1. едър рогат добитък - до 10 бр. включително и приплоди до едногодишна възраст;
2. коне или магарета  - до 6 бр. включително и приплоди до едногодишна възраст;
3. дребен рогат добитък - до 50 бр. и приплодите до 6-месечна възраст;                            
          4. до 30 зайкини с приплодите;
   	5. до 200 възрастни птици;
 	6. до 500 бройлера;
 2) При отглеждането на селскостопански животни по ал. 1 ) да се спазват разпоредбите на чл. 2 , ал. 2 от Наредба № 44 от 20.04.2006 г. за ветеринарномедицинските изисквания към животновъдните обекти;
 Чл.17. Отглеждането на животни и птици е разрешено извън регулационните граници на населените места в община Гулянци при спазване разпоредбите на Наредба № 44 от 20.04.2006 г. за ветеринарномедицинските изисквания към животновъдните обекти, и  при спазване на следните отстояния от населеното място, както следва:

	Вид животновъдни
обекти
	Брой животни
	Необходимо минимално разстояние до регулационните граници на населеното място

	Свинеферми
	от 1 000 до 2 000 при затворено боксово отглеждане с механизирано почистване
	500 м.

	Говедовъдни и
кравеферми
	от 500 до 1 000
	500 м.

	Овцеферми
	от 500 до 1 000
	500 м.

	Ферма за пилета
(бройлери)
	от 5 000 до 50 000
	500 м.

	Угояване на гъски, патки, пуйки
	от 1 000 до 5 000
	500 м.

	
	
	

	Свинеферми
	от 500 до 1 000 бр. при затворено боксово
отглеждане с механизирано почистване
	300 м.

	Говедовъдни и
кравеферми
	от 100 до 500
	300 м.

	Овцеферми
	от 200 до 500
	300 м.

	Ферма за пилета
(бройлери)
	от 4 000 до 10 000 бр. (в затворени
помещения с механизирано хранене,
водопой и поддържане на микроклимата -
вентилиране при запазване на сухи подове)
	300 м.

	Кокошки носачки
	от 1000 до 3000 
	300 м.

	Угояване на гъски, патки, пуйки
	от 1000 до 2 000 

	300 м.

	Промишлено отглеждане на зайци 
	над 100 зайкини
	300 м.

	
	
	

	Свинеферми
	от 100 до 500 бр. при затворено боксово
отглеждане с механизирано почистване
	100м.

	Говедовъдни и
кравеферми
	от 50 до 100
	100м.

	Овцеферми
	от 100 до 200
	100м.

	Ферма за пилета
(бройлери)
	от 2 000 до 5 000 бр. (в затворени
помещения с механизирано хранене,
водопой и поддържане на микроклимата -
вентилиране при запазване на сухи подове)
	100м.

	Кокошки носачки
	от 500 до 1000 
	100м.

	Угояване на гъски, патки пуйки
	от 500 до 1000 
.
	100м.

	Промишлено отглеждане на зайци 
	над 50 до100 зайкини
	100м.

	
	
	

	Свинеферми
	От 50 до 100 бр. при затворено боксово
отглеждане с механизирано почистване
	50м.

	Говедовъдни и
кравеферми
	от 10 до 50
	50м.

	Овцеферми
	от 50 до 100
	50м.

	Ферма за пилета
(бройлери)
	до 2 000 бр. (в затворени
помещения с механизирано хранене,
водопой и поддържане на микроклимата -
вентилиране при запазване на сухи подове)
	50м.

	Кокошки носачки
	от 200 до 500 
	50м.

	Угояване на гъски, патки пуйки
	от 200 до 500 
.
	50м.

	Промишлено отглеждане на зайци 
	над 10 до 50 зайкини
	50м.



РАЗДЕЛ IV

ЗАДЪЛЖЕНИЯ НА ОРГАНИТЕ НА МЕСТНОТО САМОУПРАВЛЕНИЕ, ФИЗИЧЕСКИТЕ И ЮРИДИЧЕСКИ ЛИЦА

Чл.18. Кметът на общината, кметовете на кметства: 
1. Съдействат при изпълнение на мерките за профилактика при регистрация на животновъдните обекти по чл.137, ал.1 от ЗВД, както и за ограничаване и ликвидиране на заразни болести по животните. 
2. Предприемат мерки за недопускане на животни на територията на депата за отпадъци. 
3. Организират събирането на трупове на животни и изграждането на трупни ями и трупосъбирателни площадки. 
4. Определят със заповед местата за депониране на тор, когато това се прави извън личния двор на стопаните на селскостопански животни, след съгласуване със РИОСВ и 
ОДБХ-Плевен.
5. Определят пасищата и местата за водопой в зависимост от епизоотичната обстановка, а при необходимост забраняват използването им. 
6. Определят със заповед маршрутите за придвижване на животни до мерите и пасищата. 
Чл.19. (1) Общинският съвет ежегодно приема решение с мнозинство от две трети от общия брой на съветниците за предоставяне и актуализиране на ползването на мери и пасища, включени в общинския поземлен фонд, за паша на селскостопански животни. 
(2) Всеки собственик на селскостопански животни, желаещ да ползва общинско пасище, мера, с цел пашуване на животните е необходимо да заяви писмено имота, който желае да ползва и заплати необходимата такса за наем. 
Чл.20. (1) Собствениците, които притежават селскостопански животни са длъжни да осигурят необходимите условия за безопасността на движението и недопускане на замърсяване при придвижване на животните по улиците и пътищата на територията на общината / когато липсва друга възможност за придвижване/. 
(2). Собствениците на животни носят административна отговорност при причинени щети от животните им в имоти на други физически и юридически лица. Щетите се установяват, по реда на Закона за опазване на селскостопанското имущество, ЗАНН и други нормативни документи.
(3) Задължават се ползвателите на сборните пунктове за животни ежедневно да почистват и поддържат в чист и приличен вид същите пунктове. 
Чл.21. (1) При смъртен случай на животни и птици, собственикът е длъжен да съобщи на ветеринарно-медицинската служба, която предприема действия съгласно ЗВД. 
(2) Животинските трупове, продукти и отпадъци от животински произход се събират, транспортират, съхраняват, обработват, преработват или обезвреждат в съответствие с нормативните изисквания, по начин, който гарантира пълна безопасност за здравето на хората и животните и опазване на околната среда. 
(3) Собствениците на животни и птици са длъжни да осигурят пренасянето на животинските трупове по безопасен начин до трупните ями, които се изграждат от кметовете на населените места, съгласно изискванията на Закона за ветеринарномедицинската дейност.
 Чл.22. (1) Забранява се отглеждането на селскостопански животни в остарели паянтови  и  полумасивни стопански постройки, в които не може да се осигурят санитарно- хигиенните, ветеринарномедицинските изисквания за отглеждане на съответния вид животни, на нормативните изискванията за опазване на околната среда и които не са регистрирани и вписани като животновъдни обекти по реда на Закона за ветеринарномедицинската дейност.
(2) Състоянието на постройките по ал.1 се констатира от компетентните длъжностни лица на отдел "Здравеопазване на животните" при ОДБХ - Плевен, Регионалната инспекция по опазване на околната среда и водите /РИОСВ/, по сигнал до контролните органи по тази наредба. 
Чл.23. (1) Забранява се отглеждането на животни и птици в селскостопански сгради, разположени на разстояние по-малко от 6 метра от жилищни сгради в съседни поземлени имоти, при липса на нотариално заверени декларации за съгласие от съседите. 
(2 Забранява се отглеждането на селскостопански животни, пчелни семейства и гълъби в жилищни сгради в режим на етажна собственост. 
(3)  Забранява се отглеждането на селскостопански животни в обекти, за които е констатирано по реда на Закона за устройство на територията /ЗУТ/, че са незаконни строежи или не се използват по предназначение.
Чл.24. (1) Забранява се придвижване на неидентифицирани, съгласно разпоредбите на ЗВД, едри преживни животни (ЕПЖ), дребни преживни животни (ДПЖ) и свине в населените места на община Гулянци. 
 (2) Забранява се движението на еднокопитни животни, използвани за животинска тяга на пътни превозни средства по улиците на населените места и републиканската пътна мрежа без да са идентифицирани и на които не са извършени мероприятията, предвидени в държавната профилактична програма. 
3) Забранява се :
1. Причиняването на страх, нараняване, болка, страдание, стрес или смърт на животни, освен при клане или самозащита; 
2. Насъскването на животни едно срещу друго; 
3. Подлагането на животни на натоварвания, които не са съобразени с анатомичните и физиологичните им особености; 
4. Връзването на животни по начин, който им причинява болка, страдание или наранявания; 
5. Отглеждането на животни при постоянна тъмнина или постоянно вързани; 
6. Разхождането на диви животни по улиците, с цел търговия или представления; 
7. Настаняването на едно и също място на несъвместими видове животни или на животни от един вид, когато това може да доведе до агресивност; 
8. Ампутацията на опашката на едри преживни и еднокопитни животни; 
9. Транспортирането на животни в нерегистрирани превозни средства при условия, причиняващи им болка, наранявания и страдания; 
Чл.25. (1) Забранява се отглеждането и пашата на селскостопански животни в обществени озеленени площи на урбанизираните територии, в това число всички паркове, градини, улично озеленяване, извънселищно озеленяване и паркове, гробищни паркове, на територията на спортни обекти, в междублоковите пространства, в дворовете на здравни заведения, училища, детски градини и детски ясли и заведения за социални грижи. 
(2) Забранява се пашата на селскостопански животни и птици в строителните граници на населените места.
 (3) Забранява се отглеждането и пашата на животни и птици на разстояние по-малко от 300 метра от границите на общинското депо за неопасни отпадъци. 
(4) Забранява се безстопанствено движение на селскостопански животни в строителните граници на населените места от общината, придвижването на болни или съмнително болни от заразни и паразитни болести животни през населените места, освен в случаите, когато е разпоредено от ветеринарно-медицинските органи.
 (5) Забранява се извеждането на стада от животни за паша, извън определения със заповед на кмета на населеното място маршрут. 
Чл.26. Забранява се навлизането на селскостопански животни и птици в частни урегулирани поземлени имоти и земеделски имоти (градини, ливади, овощни насаждения), с което се застрашава собствеността на населението и земеделската продукция. 
Чл.27. (1) Забранява се клането на животни и обработката на животински продукти за собствени нужди на домакинствата по платната, тротоари, зелени площи и др., извън дворните места. 
(2) Забранява се изхвърлянето на трупове на умрели животни в контейнерите и кофите за смет, като стопаните се задължават да извозват същите в трупосъбирателна яма. 
Чл.28. (1)  Забранява се изхвърлянето на торова маса в съдовете за събиране на ТБО и върху площи, общинска или държавна собственост в границите на населените места;
(2) Замърсяване на обществени места с оборски тор, торова течност и животински екскременти. 
    (3) Натрупването на оборски тор в постройките за отглеждане на животни и прилежащата към тях свободна дворна площ за разходка.
    (4) Изгарянето на торова постеля и суха торова маса.
     (5) Паленето и изгарянето на суха растителност и растителни отпадъци в рамките на населените места и извън тях.


РАЗДЕЛ V

АДМИНИСТРАТИВНО - НАКАЗАТЕЛНИ РАЗПОРЕДБИ 

Чл.29. Контрол по изпълнение изискванията на тази наредба се осъществява от упълномощени от Кмета на общината длъжностни лица, кметовете на селата и Служители на РУП Гулянци. При установяване на нарушения, същите съставят актове за установяване на административни нарушения. 
Чл.30. (1) Контролните органи по чл. 34 от настоящата наредба извършват проверки по постъпили писмени молби, жалби и сигнали за нарушения на наредбата, подадени от държавни органи, физически и юридически лица, като за целта могат да бъдат канени и представители на ОДБХ, РИОСВ, ОД на МВР и др. 
(2) Контролните органи:
1. Установяват самоличността на собственика на животните или животното, със съдействието на полицията;
2. Имат право да извършват проверка след осигурен достъп от страна на собственика в недвижими имоти, в които се отглеждат животни или се предполага, че се отглеждат или третират такива. В случаите на отказ от страна на собственика на имота проверката се извършва със съдействие на органите на РУ „Полиция“. 
(3)  При констатиране на нарушения по тази наредба контролните органи: 
1. Съставят констативни протоколи и дават предписания със срокове и отговорници за отстраняването им; 
2. Съставят актове за установяване на административни нарушения по реда на Закона за административните нарушения и наказания /ЗАНН/; 
(4) Въз основа на съставените актове за установени административни нарушения се издават наказателни постановления от Кмета на Община Гулянци  или упълномощени от него длъжностни лица. 
Чл.31. (1)На нарушителите на разпоредбите на настоящата Наредба се налагат глоби както следва: 
1. За констатирани нарушения по чл.4, чл.6, чл.7 и чл.8 нарушителя се наказва с глоба в размер от 50 лв. до 100 лв. 
2. За констатирани нарушения на чл.5, нарушителя се наказва с глоба в размер от 50 лв. до 200 лв. 
3. За констатирани нарушения на чл.16 и чл.17 нарушителя се наказва с глоба в размер от 200 лв. до 500 лв. 
4.  За констатирани други нарушения по настоящата наредба нарушителя се наказва с глоба от 50 до 500 лв.
(2) За повторни нарушения на тази наредба, нарушителя се наказва с глоба от 200 до 1000 лв.
(3) За системни нарушения на тази наредба, нарушителя се наказва с глоба от 500 до 1000 лв.
(4) Размерът на глобата се определя от наказващия орган съобразно с тежестта на нарушението и степента на виновност на нарушителя.
(5) Установяването на нарушенията, издаването, обжалването и изпълнението на наказателните постановления става по реда на Закона за административните нарушения и наказания (ЗАНН).
(6) За маловажни случаи на административни нарушения, установени при извършването им, овластените контролни органи могат да налагат на местонарушението глоби в размер от 30 лв. до 50 лв. За наложената глоба се издава фиш, който съдържа данни за самоличността на контролния орган и нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителят, че е съгласен да плати глобата и се изпраща на финансовия орган на общинската администрация за изпълнение. На нарушителя се дава препис, за да може да заплати доброволно глобата. Ако нарушителят оспори нарушението се съставя акт по реда на ЗАНН.

РАЗДЕЛ VІ

ДОПЪЛНИТЕЛНИ РАЗПОРЕДБИ

§ 1. По смисъла на наредбата :
1."Селскостопански животни" са едри и дребни преживни животни, свине, птици, еднокопитни /коне, магарета и техните хибриди/;
2."Едри преживни животни" са говеда и биволи;
3."Дребни преживни животни" са овце и кози;
4."Еднокопитни животни" са коне и магарета и техните хибриди
5."Птици" са кокошки, пуйки, патици, гъски, токачки.
6. "Повторно нарушение" е нарушението, извършено в едногодишен срок от влизането в сила на наказателното постановление, с което на лицето е наложено наказание за същия вид	нарушение.
7. "Системно нарушение" са три или повече нарушения на изискванията на тази Наредба, Закона за защита на животните, Закона за ветеринарномедицинската дейност и нормативните актове по прилагането им, за които на лицето са наложени административни наказания с влезли в сила наказателни постановления. 
8. „Маловажни нарушения” са тези, при които извършеното нарушение с оглед на липсата или незначителността но вредните последици, или с оглед на други смекчаващи обстоятелства представлява по-ниска степен на обществена опасност в сравнение с обикновените случаи на нарушение от същия вид.



РАЗДЕЛ VII

ЗАКЛЮЧИТЕЛНИ РАЗПОРЕДБИ

§1. Настоящата Наредба се издава на основание чл.21 ал.2 от ЗМСМА, Закона за устройство на териториите, ЗВМД, Наредба № 44 за ветеринарномедицинските изисквания към животновъдните обекти, Закон за защита на животните и Закона за опазване на околната среда и е приета с решение № 81/25.03.2016 г.. от Протокол №8 г. от заседание на Общински съвет.
§2. Изпълнението на наредбата се възлага на Кмета на Община Гулянци











































	Приложение № 1 
										                     към чл. 5



КВАРТАЛИТЕ ОТ ЦЕНТРАЛНАТА ГРАДСКА ЧАСТ НА ГР. ГУЛЯНЦИ


Квартали – 1; 3; 5; 6; 7; 7а; 8; 9; 10; 10а; 11; 11а; 12; 14;15; 16; 21; 22; 23; 24; 25; 26; 27; 28; 29; 31; 38; 40; 41; 43; 50; 89; 90; 91; 105.

Територията между улиците: - „Струма”, „Пирин”, „Тунджа”, „Батак”, „Александър Стамболийски”, „Иван Асен –ІІ”, „Н.Й. Вапцаров”, „Христо Смирненски”, „ Трети март”, „ Генерал Гурко”, „Стефан Караджа”, „Преслав Каменов”, „Струма”. 








Приложение 2
към чл. 11

ХИГИЕННО ЗАЩИТНА ЗОНА
НА ВИДОВЕТЕ ЖИВОТНОВЪДНИ ОБЕКТИ

	
Животновъдни обекти
	
Зона с радиус  50 м


	Еднокопитни
	до 6 бр. (включително приплодите до едногодишна възраст).

	Говедовъдни и кравеферми
	до 10 бр. (включително приплодите до едногодишна възраст).

	Овцеферми и козеферми
	до 50 бр. и приплодите до 6месечне възраст.

	Ферма за пилета (бройлери)
	до 500 бр. 
при механизирано хранене, водопой и поддържане на микроклимата (вентилиране) при запазване на сухи подове.

	Кокошки носачки
	до 200 бр.

	Угояване на гъски, патки, пуйки
	до 200 бр. 

	Зайцеферма (зайкини.)
	до 30 бр. и приплодите до 6м. възраст (клетъчно отглеждане)



Забележка:
Радиусът на зоната се отчита спрямо съответната граница на поземления имот, в който ще се изгражда животновъдният обект.




